มาตรการกระตุ้นดันศก.โต0.4%
คลังคาดรัฐบาลเร่งกระตุ้นทำเศรษฐกิจโตเพิ่ม 3% ตั้งวงถกกระตุ้นการลงทุนเพิ่ม 1-2 ปี
16 ก.ย. 2558

คลังคาดรัฐบาลเร่งกระตุ้นทำเศรษฐกิจโตเพิ่ม 3% ตั้งวงถกกระตุ้นการลงทุนเพิ่ม 1-2 ปี
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง เปิดเผยว่า มาตรการกระตุ้นเศรษฐกิจที่รัฐบาลออกมาจะทำให้เศรษฐกิจขยายตัวได้เพิ่ม 0.4% ทำให้ทั้งปีเชื่อว่าจะขยายตัวได้ 3% ตามที่ประเมินไว้ล่าสุด
ทั้งนี้การประเมินของ สศค. คาดว่ามาตรการกระตุ้นเศรษฐกิจ ทั้งการปล่อยสินเชื่อกองทุนหมู่บ้าน การให้เงินลงทุนตำบล และการเร่งโครงการลงทุนขนาดเล็ก วงเงินรวมทั้งหมด 1.36 แสนล้านบาท รวมถึงมาตรการปล่อยสินเชื่อเอสเอ็มอี 1 แสนล้านบาท  หากเม็ดเงินเข้าระบบทั้งหมดก็จะช่วยให้เศรษฐกิจขยายตัวได้เพิ่มตามที่คาดไว้
นายกฤษฎา กล่าวว่า รัฐบาลได้ออกมาตรการกระตุ้นเศรษฐกิจต่อเนื่อง ทั้งการกระตุ้นการใช้จ่ายและการลงทุน ซึ่งมีมาตรการภาษีส่งเสริมการลงทุนผ่านคณะกรรมการส่งเสริมการลงทุน (บีโอไอ) เพิ่มเติม ขณะเดียวกันยังมีการลดภาษีนิติให้กับผู้ประกอบการเหลือ 10% เป็นเวลาอีก 2 ปี
นอกจากนี้ รัฐบาลยังมีการตั้งคณะกรรมการขึ้นมาพิจาณามาตรการกระตุ้นการลงทุนภายใน 1-2 ปี ซึ่งจะดูว่าจะส่งเสริมอุตสาหกรรมการกลุ่มไหน และจะใช้มาตรการภาษีส่วนไหนเข้ามาสนับสนุน